Diari Oficial de la Generalitat Valenciana


Sumari del DOGV 1307, del 21-05-1990 (1990/817471)

ORDRE de 21 de febrer de 1990, de la Conselleria de Cultura, Educació i Ciència, per la qual s'ofereixen llicències per estudis per al curs 1990-91 destinades a professors i professores d'ensenyament no universitari de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1307

Data del DOGV
:   21-05-1990

Secció del DOGV
:   AUTORITATS I PERSONAL

Número del document
:   1990/817471


Data del document
:   21-02-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 21 de febrer de 1990, de la Conselleria de Cultura, Educació i Ciència, per la qual s'ofereixen llicències per estudis per al curs 1990/91 destinades a professors i professores d'ensenyament no universitari de la Comunitat Valenciana.  
L?actualització en el camp dels coneixements científics i de la renovació pedagògica, dins el procés dut a terme per la reforma del sistema educatiu, és una preocupació constant de l'administració valenciana.  
La Conselleria de Cultura, Educació i Ciència assumeix, com part fonamental de la seua política educativa dins d'aquest procés, l'actualització científica i pedagògica del professorat i la seua formació permanent, per tal com la competència professional, l'actualització científica i didàctica del professorat i l'adquisició de noves tècniques d'investigació i docència són la millor garantia per a impulsar un procés de renovació educativa.  
Una de les principals accions positives per a potenciar aquest objectiu és concedir llicències per estudis, ja que el professorat, en restar dispensat de l'acció docent, es pot dedicar a completar, ampliar o actualitzar els seus coneixements científics, els quals podran ser després aplicats en la seua tasca educativa, amb un substancial benefici per a la qualitat del sistema.  
Per tot això, i fent ús de les competències que em confereix l?article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Article primer  
Es convoca un concurs de mèrits per a concedir 90 llicències per estudis durant el curs 1990/91, dirigides a professors i professores destinats a centres públics de la Comunitat Valenciana en les modalitats que figuren en l'annex I.  
Article segon  
Podran participar en el concurs els funcionaris i funcionàries docents pertanyents a cossos o escales del ensenyament del professorat que presten serveis en centres públics de BUP, FP, ensenyaments especialitzats, EGB, pre-escolar, educació especial, EPA i professors i professores especialitzats en psicopedagogia amb destinació definitiva en els SPEs que tinguen les condicions següents:  
a) Estar en activitat  
b) Tenir tres anys d'antiguitat, en la data de la convocatòria.  
c) No estar destinat en comissió de serveis durant el període per al qual sol·licita la llicència.  
d) No estar adscrit com a professor o professora en centres a l?estranger.  
e) No estar subjecte al servei militar en el període de llicència per estudis.  
Article tercer  
1. Les sol·licituds per duplicat, juntament amb la documentació corresponent, es dirigiran al director general d'Ordenació i Innovació Educativa, segons el model de l'annex II.  
2. La presentació de sol·licituds i documentació es realitzarà als Serveis Territorials de Cultura i Educació de la Conselleria de Cultura, Educació i Ciència o per qualsevol dels mecanismes establerts en l'article 66 de la Llei de Procediment Administratiu.  
3. El termini de presentació serà d?1 mes a partir de l?endemà de la publicació d'aquesta Ordre en el Diari Oficial de la Generalitat Valenciana.  
Article quart  
S'adjuntarà a la sol·licitud la documentació següent:  
a) Full de serveis certificat pels Serveis Territorials de Cultura i Educació tancat a la data de l'Ordre de convocatòria.  
b) Projecte d'estudis o treballs a realitzar durant el període de la llicència, segons l'esquema contingut en l'annex III.   
c) Acreditació dels mèrits acadèmics, professionals o de qualsevol tipus relacionats amb els estudis o treballs per als quals demana la llicència. A aquest efecte no seran comptabilitzats els que no siguen justificats degudament.  
d) Relació numerada i signada dels documents que aporten.  
Article cinqué  
La selecció de les sol·licituds, la realitzarà una Comissió presidida pel director general d'Ordenació i Innovació Educativa o la persona en qui delegue i formada per:  
- Un representant de la Direcció General de Règim Econòmic i de Personal, de nivell de cap de servei.  
- Un representant de la Direcció General de Centre i Promoció Educativa, de nivell de cap de servei.  
- El cap del Servei de Formació del Professorat.  
- El cap del Servei d?Avaluació i Inspecció.  
- Dos professors en activitat d'un centre públic d'ensenyament no universitari, designats pel director general d'Ordenació i Innovació Educativa.  
- Un director/ra de CEP designat pel director general d'Ordenació i Innovació Educativa.  
Actuarà com a secretari un funcionari de la Direcció General d'Ordenació i Innovació Educativa.  
A les reunions de la Comissió podrà assistir, amb veu però sense vot, un representant de cadascun dels sindicats que formen part de la Mesa Sindical Sectorial d'Educació.  
La Comissió tindrà facultats per a resoldre tots els dubtes que apareguen en la interpretació de les bases, i la possibilitat d'entrevistar els sol·licitants si ho estimen oportú.  
Article sisé  
1. En el cas de llicències vacants en alguna de les modalitats i segons el parer de la Comissió seleccionadora, podran incorporar-se a d'altres en què hi haja candidats. El nombre total de llicències no podrà ultrapassar l'anunciat.  
Quan calga, i a l'efecte de suplència de possibles renúncies, s'establirà una llista d'espera ordenada d'aspirants.  
2. En cas d'empat entre els pre- seleccionats, aquest es dirimirà atenent successivament els criteris següents:  
a) Major puntuació en l'apartat 1.1 del barem.  
b) Major puntuació en l'apartat 2.2 del barem.  
C) Major puntuació en l'apartat 3. del barem.  
3. La relació de pre- seleccionats/ades es publicarà en els taulers d'anuncis de la Conselleria de Cultura, Educació i Ciència i dels Serveis Territorials de Cultura i Educació, i hi haurà un termini de 10 dies per a reclamar.  
Després d'aquest termini, la Comissió seleccionadora trametrà a la Direcció General de Règim Econòmic i de Personal, l'acta o les actes definitives de selecció on costaran les puntuacions atorgades a cadascun/a dels candidats/ates, i la relació final dels seleccionats/ades ordenada per puntuació.  
Article seté  
Durant els dos mesos següents a la publicació de la Resolució definitiva, els participants podran retirar la seua documentació en el Servei de Formació del Professorat de la Direcció General d'Ordenació i Innovació Educativa de la Conselleria de Cultura, Educació i Ciència, directament o a través de persona autoritzada. Transcorregut aquest temps es perdrà el dret sobre aquesta.  
Article vuité  
La Direcció General de Règim Econòmic i de Personal, una vegada resolt el concurs de mèrits d'acord amb els requisits establerts en aquesta convocatòria, publicarà la Resolució definitiva de la concessió de llicències per estudis en el Diari Oficial de la Generalitat Valenciana, i expedirà també les credencials singulars corresponents.  
Una vegada resolta aquesta convocatòria, no s'admetran renuncies a les llicències concedides, llevat de casos d'excepcional gravetat lliurement apreciats per la Direcció General de Règim Econòmic i de Personal, amb l?informe previ de la Direcció General d'Ordenació i Innovació Educativa.  
Article novè  
El període de durada de les llicències serà de l'1 d'octubre de 1990 fins al 30 de setembre de 1991.  
Quan la llicència per estudis haurà estat sol·licitada per a poder gaudir d'una beca concedida pel Ministeri d'Educació i Ciència, directament o amb motiu de convenis o acords de cooperació bilateral i el període de durada no coincidesca amb el que s'ha disposat anteriorment, podrà autoritzar-se'n l'aprofitament fins al 31 de desembre de 1991 i sempre que les necessitats del Servei ho permetesquen.  
Igualment i amb caràcter excepcional, es podrà sol·licitar la llicència per estudis per segona vegada, justificant adequadament la necessitat didàctica i professional d'aquesta continuïtat, perquè la Comissió puga decidir sobre aquesta sol·licitud.  
La concessió d'aquestes llicències és compatible amb el gaudi de beques o ajudes econòmiques destinades a sufragar les despeses ocasionades per la realització del projecte per al qual es concedeix la llicència, i si aquestes ajudes no comporten alhora estar eximit de docència.  
Article deu  
Els professors i professores beneficiaris presentaran, en la Direcció General d'Ordenació i Innovació Educativa, en el termini d'un mes després d'acabar el període de llicències per estudis, una memòria global del treball fet o justificants dels estudis realitzats.  
Article onze  
La Conselleria de Cultura, Educació i Ciència podrà disposar de les memòries d'acord amb la legislació vigent sobre propietat intel·lectual.  
Article dotze  
L?incompliment de les condicions previstes en aquesta Ordre podrà motivar la rescissió de la llicència per estudis, i les sancions corresponents.  
Article tretze  
Durant el temps de durada de la llicència per estudis, els professors i professores seleccionats rebran els emoluments corresponents a les retribucions bàsiques, segons l'article 22.3 de la Llei 30/1984, de Mesures per a la Reforma de la Funció Pública.  
DISPOSICIONS FINALS  
Primera  
S'autoritzen les Direccions Generals d'Ordenació i Innovació Educativa i de Règim Econòmic i de Personal, en l?àmbit de les seues competències, a dictar les instruccions necessàries per al desplegament d'aquesta Ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 21 de febrer de 1990.  
El Conseller de Cultura, Educació i Ciència,   
ANTONI ESCARRE I ESTEVE  
ANTONI ESCARRE I ESTEVE  
ANNEX I  
Modalitats de les Llicències per Estudis  
1. Perfeccionament acadèmic  
Llicenciatures 13 llicències  
Tesis doctorals 13 »  
Perfeccionament lingüístic 16 »  
2., Perfeccionament professional i didàctic  
Projectes de investigació científica 14 llicències  
Projectes de investigació didàctica i educativa 16 »  
Projectes de investigació de coeducació 9 »  
3. Readaptació professional 5 »  
ANNEX II  
Sol·licitud de Llicència per Estudis, Curs 1990/91  
En/Na   
amb NRP, sol·licita que li siga concedida llicència per estudis en  
la modalitat que s'indica a continuació:  
I. Modalitat  
(indiqueu amb una x la que sol·liciten)  
1. Perfeccionament acadèmic:  
Llicenciatures ?  
Tesis doctorals ?  
Perfeccionament lingüístic ?  
Altres estudis acadèmics ?  
2. Perfeccionament professional i didàctic.  
Projectes de investigació científiques ?  
Projectes de investigació didàctica i educativa ?  
Projectes de investigació de sistemes en coeducació ?  
3. Readaptació professional ?  
II. Cos o escala de procedència (Llei 30/1984)  
1. Mestres   
2. E. secundari   
3. Altres cossos o escales   
III. Dades professionals  
Assignatura, matèria o àrea en què esteu especialitzats   
   
Ensenyeu l'esmentada assignatura, matèria o àrea?  
Centre   
Adreça del centre   
CP Localitat   
Província Telèfon   
IV. Dades personals  
DNI Telèfon particular   
Domicili particular   
CP Localitat   
Província Telèfon   
V. ¿Sol·licita la llicència per segona vegada?   
 , a de de 1990.  
IL·LM. SR. DIRECTOR GENERAL D'ORDENACIO I INNOVACIO EDUCATIVA  
ANNEX III  
Esquema del contingut del projecte  
d'estudis o treball  
1. Modalitat de la llicència per estudis  
2. Estudis o treball que projecta realitzar  
3. Centre d'estudis o empresa on pensa realitzar el projecte de treball:  
3. 1. Nom   
3.2. Domicili   
 Localitat Província   
 Telèfon   
4. ¿Por què sol·licita la llicència? Justifiqueu-ho en un màxim de 10 folis seguint el següent esquema:   
4. 1. Motius   
4.2. Objectius   
4.3. Justificació d'aquests   
4.4. Etapes de desplegament (el projecte serà datat i signat per l'interessat o interessada).  
ANNEX IV  
Barem de Llicències per estudis  
per al curs 1990/91  
 Total  
 punts  
 máx. Justificació   
1. Projecte de treball o estudis.  
1.1. Per l'interés que oferen per a millorar la   
qualitat de l'ensenyament en la especialitat o matèria  
que imparteix (mín. 4 punts) 10 Projecte de treball  
1.2. Per la concessió de la beca per  
a la realització del treball que es presenta 8 Document acreditatiu  
2. Mèrits docents  
2.1. Serveis docents:  
2.1.1. Per cada any de servei  
com a funcionari de carrera:  
1 punt per any complet 7 Full de serveis  
2.1.2. Activitats docents i participació  
en els òrgans directius o de coordinació  
didàctica, equips, departaments, seminaris 6 Documents acreditatius  
2.2. Participació en Programes Educatius  
relacionats amb les estudis o treballs per als  
que es demana la llicència 4 Documents acreditatius  
3. Activitats deformació permanent:  
3.1. Direcció o docència en activitats   
de perfeccionament relacionades amb Fotocòpia compulsada de  
la seua especialitat: 0,50 punts, les certificacions   
per activitat com a màxim 8 acreditatives.  
3.2. Assistència a cursos, grups estables,  
seminaris i altres activitats de perfeccionament  
relacionades amb la seua especialitat: 0,25 punts  
per activitat, com a màxim 5 Documents acreditatius  
4. Publicacions o investigacions sobre Exemplars corresponents  
la matèria o especialitat d'ensenyament avalats per organismes públics  
4. 1. De caràcter científic: màxim 1  
punt per treball 8  
4.2. De caràcter pedagògic i didàctic:  
màxim 1 punt per treball 8  
5. Mèrits acadèmics:  
5.1. Títol de Doctor en mataria Fotocòpia compulsada títol  
objecte d'estudi 4 certificats d'estudis  
5.2. Altres títols o diplomes:   
1 punt màxim per estudis cadascun d'ells 4  
6. Serveis prestats des de l'Administració Fotocòpia compulsada  
Educativa relacionats amb document justificatiu amb  
la innovació pedagògica: 1 punt l'expressió de la durada del  
per any sencer 3 càrrec.  
7. Activitats relacionades amb empreses 3 Document acreditatiu  
Total màxim 78